wickkiey/tamil-wikipedia-chunked huggingface dataset:
# விக்கிப்பீடியா:குறிப்பிடத்தக்கமை (அமைப்பு, நிறுவனங்கள்)

## முதன்மை அளவுகோல்கள்

#### சுயாதீன ஆதாரங்கள்

சுய-விளம்பரம், வேறு எந்த வகையான கட்டண ஊடகத் தகவல்களை ஆதாரங்களாகக் கணக்கில் கொள்ள இயலாது. சுய விளம்பரம் செய்யாத, கட்டணம் செலுத்திப் பதிப்பிடாத மூலங்கள் மட்டுமே கலைக்களஞ்சியக் கட்டுரைக்கு ஆதரங்களாக கணக்கில்கொள்ளப்படும்.ஆதாரங்களை மதிப்பிடும் போது கருத்தில் கொள்ள வேண்டிய இரண்டு வகையான சுதந்திரங்கள் உள்ளன:  
- *ஆசிரியரின்* சுதந்திரம் (அல்லது செயல்பாட்டு சுதந்திரம்): கட்டுரையினை உருவாக்குபவர்/தொகுப்பவர் குறிப்பிட்ட நிறுவனம், அமைப்பு அல்லது தயாரிப்புடன் தொடர்பில்லாதவராக இருக்க வேண்டும். தொடர்புடைய நபர்கள் என்பதில் நிறுவனத்தின் பணியாளர்கள், உரிமையாளர்கள், முதலீட்டாளர்கள், (துணை) ஒப்பந்ததாரர்கள், விற்பனையாளர்கள், விநியோகஸ்தர்கள், பிற வணிக கூட்டாளர்கள் மற்றும் கூட்டாளிகள், வாடிக்கையாளர்கள், போட்டியாளர்கள், நிதியாளர்கள் ஆகியோர் உள்ளடங்குவர்.
- *உள்ளடக்கத்தின்* சுதந்திரம் (அல்லது அறிவுசார் சுதந்திரம்): ஆர்வமுள்ள தரப்பினரால் உள்ளடக்கம் உருவாக்கப்படக்கூடாது.
# விக்கிப்பீடியா:குறிப்பிடத்தக்கமை (அமைப்பு, நிறுவனங்கள்)

## முதன்மை அளவுகோல்கள்

### வணிக சாராத நிறுவனங்கள்

பின்வரும் **இரண்டு** தரநிலைகளையும் பூர்த்தி செய்தால் நிறுவனங்கள் பொதுவாக குறிப்பிடத்தக்கவை:  
1. நிறுவனச் செயல்பாடுகளின் நோக்கம் தேசிய, சர்வதேச அளவில் உள்ளது.
1. நிறுவனத்தைச் சாராத பல நம்பகமான ஆதாரங்களில் நிறுவனம் குறிப்பிடத்தக்க கவனத்தினைப் பெற்றுள்ளது.  
- தேசிய அளவில் நன்கு அறியப்பட்ட உள்ளூர் நிறுவனங்கள்: சில நிறுவனங்கள் உள்ளூர் அளவிலேயே செயல்பட்டாலும் தேசிய அல்லது சர்வதேச அளாவில் கவனம் பெற்றுள்ளன. கணிசமான சரிபார்க்கக்கூடிய சான்றுகள் இருப்பதனை உறுதிப்படுத்தவும்.
- எச்சரிக்கை - சிறிய நிறுவனங்கள் தேசிய அளவில் அல்லது சர்வதேச அளவில் இருப்பதாகக் கூறப்படுவது குறித்து எச்சரிக்கையாக இருங்கள். ஒரு அமைப்பு பல நாடுகளில் கிளைகளைக் கொண்டிருப்பது அதன் செயல்பாடுகள் *உண்மையிலேயே* சர்வதேசமானது என்று *அர்த்தமல்ல* . எடுத்துக்காட்டு: உலகளவில் அறுபது உறுப்பினர்களைக் கொண்ட ஒரு சிறிய சகோதர அமைப்பு, உறுப்பினர்கள் தனித்தனி நாடுகளில் வசிப்பதாலும், அவர்கள் வசிக்கும் துணை அத்தியாயங்களை உருவாக்குவதாலும் "சர்வதேச அளவிலான" அங்கீகாரத்தினைக் கொண்டிருப்பதில்லை.
# விக்கிப்பீடியா:குறிப்பிடத்தக்கமை (அமைப்பு, நிறுவனங்கள்)

## முதன்மை அளவுகோல்கள்

### பள்ளிகள்

உயர்நிலைப் பள்ளிகள், நடுநிலைப் பள்ளிகள், தொடக்கப் (துவக்கப்) பள்ளிகள் உட்பட அனைத்துப் பல்கலைக்கழகங்கள், கல்லூரிகள் மற்றும் பள்ளிகள் மற்றும் முதன்மைக் கல்விக்கு மட்டுமே ஆதரவை வழங்கும் பள்ளிகள், நிறுவனங்களுக்கான குறிப்பிடத்தக்க வழிகாட்டுதல்களை (அதாவது, இந்தப் பக்கத்தில் உள்ளதைப்) பூர்த்தி செய்ய வேண்டும். இலாப நோக்கிலான கல்வி நிறுவனங்கள் மற்றும் நிறுவனங்கள் *வணிக நிறுவனங்களாகக்* கருதப்படுகின்றன. அவ்வகையான நிறுவனங்கள் நிச்சயம் இந்த அளவுகோல்களை பூர்த்தி செய்ய வேண்டும்.
# எட்வர்ட் ஜென்ட்

**சர் எட்வர்ட் ஜென்ட்** (மலாய்; ஆங்கிலம்: *Sir Edward James Gent*) (28 அக்டோபர் 1895 - 4 ஜூலை 1948) என்பவர் 1946 இல் மலாயா ஒன்றியத்தின் முதல் ஆணையர்; மலாயா ஐக்கிய இராச்சியத்தின் முதல் உயர் ஆணையர் ஆவார். அத்துடன் மலாயாவில் இரு வகையான ஆணையர் பதவிகளை வகித்த முதலும் கடைசியுமான ஆணையரும் இவரே ஆவார்.  
மலாயாவில் முதன்முதலில் உருவான மலாயா விடுதலை எழுச்சியைத் தடுப்பதற்கு பிரித்தானிய அரசாங்கம் மேற்கொண்ட முயற்சிகளுக்கு இவர் மிகவும் பிரபலமாக அறியப்படுகிறார். அந்த விடுதலை எழுச்சியானது மலாயா அவசர காலத்தில், மலாயா பொதுவுடைமை கட்சியின் தலைமையில் நடந்தது. இருப்பினும் அந்த விடுதலை எழுச்சியின் முதல் ஆண்டில் இவர் ஓர் விமான விபத்தில் காலமானார்.
# எட்வர்ட் ஜென்ட்

## பொது

இத்தாலியில், முதலாம் உலகப் போரில் ஐக்கிய இராச்சியத்தின் தரைப்படையில் பணியாற்றினார். அந்தப் போரில் அவர் இரண்டு முறை காயமடைந்தார். அவரின் சிறப்பான போர்க் காலப் பங்களிப்புகளுக்காக அவருக்கு 1917-இல் இராணுவ விருதும்; 1919-இல் சிற்ப்பு இராணுவ விருதும் வழங்கப்பட்டன.  
இவர் மலாயா ஒன்றியத்தில் நியமிக்கப்பட்ட முதல் ஆணையர் ஆவார். 1 ஏப்ரல் 1946-இல் கோலாலம்பூரில், மலாயா ஒன்றியம் அமைக்கப்படுவதில் இவர் ஒரு முக்கிய நபராக விளங்கினார்.
# எட்வர்ட் ஜென்ட்

## பொது

### பணிநீக்கம்

மலாயா கூட்டமைப்புக்குப் பதிலாக மலாயா ஒன்றியம் கலைக்கப்பட்டது. அதன் பின்னர், எட்வர்ட் ஜென்ட் மலாயாவுக்கான உயர் ஆணையராகப் பதவி உயர்த்தப்பட்டார். ஆனால் அவர் நீண்ட காலம் அந்தப் பதவியை வகிக்கவில்லை.  
அவர் இலண்டனில் இருந்த தலைமை அலுவலகத்தால் பணிநீக்கம் செய்யப்பட்டார்; மற்றும் மலாயா அவசர காலத் தொடக்கத்தில், 29 சூன் 1948-இல், அவர் இலண்டனுக்கு திரும்ப அழைக்கப்பட்டார். தென்கிழக்கு ஆசியாவிற்கான பிரித்தானிய தலைமை ஆணையர் மால்கம் மெக்டொனால்டு (*Malcolm MacDonald*), தலைமை அலுவலகத்திற்கு கொடுத்த நெருக்குதல்களினால் எட்வர்ட் ஜென்ட் பணிநீக்கம் செய்யப்பட்டதாக அறியப்படுகிறது.
# எட்வர்ட் ஜென்ட்

## பொது

### ரப்பர் தோட்டங்கள் மீது தாக்குதல்கள்

மலாயா அவசர கால நிலை அமல்படுத்துவதற்கு முன், மலாயாவின் மலாயா பொதுவுடைமை கட்சியினால் எந்தவித அச்சுறுத்தலும் இல்லை என்று எட்வர்ட் ஜென்ட் நம்பினார். அந்த வகையில், மலாயா பொதுவுடைமை கட்சிக்கு எதிராக தீவிரமாகச் செயல்பட மறுத்துவிட்டார்.  
மலாயா பொதுவுடைமை ஆதரவாளர்கள், முதன்முதலாக மலாயா ரப்பர் தோட்டங்கள் மீது தாக்குதல்களை நடத்தியபோது, 1948 ஜூன் 16 அன்று பேராக் மற்றும் ஜொகூர் பகுதிகளில் மட்டும் மலாயா அவசரகால நிலையை அறிவித்தார். எட்வர்ட் ஜென்டின் இந்தச் செய்லபாடு மலாயாவின் ரப்பர் தோட்டக்காரர்களுக்கு ஏமாற்றத்தை அளித்தது.  
இதைத் தொடர்ந்து மறுநாள், மலாயாவின் ஆங்கில நாளேடான 'ஸ்ட்ரெய்ட்ஸ் டைம்ஸ்' (*Straits Times*) தனது முதல் பக்கச் செய்தியில் "ஆட்சி செய்; இல்லையென்றால் வெளியேறு" (*Govern or Get Out*) என்று எழுதியது. மறுநாள் மலாயா முழுமைக்கும் மலாயா அவசரகால நிலையை விரிவுபடுத்த ஜென்ட் கட்டாயப் படுத்தப்பட்டார்.
# எட்வர்ட் ஜென்ட்

## இறப்பு

இலண்டனுக்குத் திரும்ப அழைக்கப்பட்ட ஒரு வாரத்திற்குப் பிறகு, ஜென்ட், அரச பிரித்தானிய வான்படையின் அவ்ரோ யார்க் போக்குவரத்து வானூர்தியில் ஐக்கிய இராச்சியத்திற்குத் திரும்பிக் கொண்டிருந்தார்.  
அப்போது, வடக்கு இலண்டனின் நார்த்வுட் அருகே இசுகாண்டிநேவியன் வானூர்திச் சேவையின் டக்ளஸ் டிசி-6 ரக வானூர்தியுடன் ஜென்ட் பயணம் செய்த வானூர்தி மோதியது.
# சமாரியம்(III) சல்பைடு

**சமாரியம்(III) சல்பைடு** (Samarium(III) sulfide) என்பது Sm<sub>2</sub>S<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் கந்தகமும் சேர்ந்து இந்த அருமண் சேர்மம் உருவாகிறது. சமாரியம்(III) சல்பைடு சேர்மத்தில் சமாரியம் +3 என்ற ஆக்சிசனேற்ற நிலையிலும் கந்தகம் -2 என்ற ஆக்சிசனேற்ற நிலையிலும் உள்ளன.
# சமாரியம்(III) சல்பைடு

## தயாரிப்பு

சமாரியம் உலோகத்தை கந்தகத்துடன் சேர்த்து சூடாக்குவது சமாரியம்(III) சல்பைடை உருவாக்குவதற்கான ஒரு வழியாகும். ஒரு மெல்லிய படலமாக இதை உருவாக்கும் மற்றொரு வழி சமாரியம்(III) குளோரைடு டார்டாரிக் அமில அணைவுச் சேர்மத்தை சோடியம் தயோசல்பேட்டில் ஊறவைப்பது ஆகும்.
# சமாரியம்(III) சல்பைடு

## பண்புகள்

குறைந்த வெப்பநிலை α வடிவம் செஞ்சாய்சதுர படிக அமைப்பில் படிகமாகிறது. a=7.376, b=3.9622 c=15.352 Å என்ற அலகு செல் அளவுரு பரிமாணங்களையும் 448.7 Å3 என்ற பரும அளவையும் இப்படிகம் கொண்டுள்ளது. Sm<sub>8</sub>S<sub>12</sub> என்ற அலகு ஒவ்வொன்றிலும் நான்கு வாய்பாட்டு அலகுகள் உள்ளன. இச்சேர்மத்தின் அடர்த்தி 5.88 கிலோ/லிட்டருக்கு வெளிவருகிறது. திண்மமாக உள்ள போது இரண்டு வகையான சமாரியம் ஒருங்கிணைப்புகள் காணப்படுகின்றன. இருமுனையுடைய முக்கோணப் பிரமிடில் சுற்றி கந்தகத்துடன் எட்டு ஒருங்கிணைக்கப்பட்ட பிணைப்பு, ஏழு மடிப்புகளுடன் மூடிய சிதைந்த எண்முக அமைப்பு என்பன அந்த இரண்டு வகையான சமாரிய ஒருங்கிணைப்புகளாகும். இந்த அமைப்பு மற்ற எளிய அருமண் தனிமங்களின் சல்பைடுகளை போல உள்ளது.  
சமாரியம்(III) சல்பைடு 1.7 எலக்ட்ரான் வோல்ட்டு ஆற்றல் இடைவெளியைக் கொண்ட ஒரு குறைக்கடத்தி ஆகும். உயர் பகுதி மின்முனைகளில் ஒரு மெல்லிய படலமாக, சமாரியம்(III) சல்பைடு ஒரு மீமின்தேக்கி மின்கடத்தாப் பொருளாக ஆராய்ச்சியில் உள்ளது. ஒரு கிராமுக்கு 360 பாரட்கள் வரை குறிப்பிட்ட கொள்ளளவும் கொண்டுள்ளது.
# சமாரியம்(III) சல்பைடு

## தொடர்புடைய சல்பைடுகள்

சமாரியம் மோனோசல்பைடும் (SmS) கலப்பு இணைதிற Sm<sub>3</sub>S<sub>4</sub> சேர்மமும் இதனுடன்
தொடர்புடைய சல்பைடுகளாகும். இவையும் குறைக்கடத்திகளாகும். KSm<sub>2</sub>CuS<sub>6</sub> என்பது ஓர் அடுக்கு நான்கிணைய சல்பைடு ஆகும்.
# விக்கிப்பீடியா:விக்கித்திட்டம் பள்ளிகள்/கட்டுரை ஆலோசனை

**விக்கித் திட்டம் பள்ளிகள் கட்டுரை ஆலோசனை** என்பது பயனர்களுக்கு பொதுவான வழிகாட்டுதலை வழங்கும் நோக்கத்துடன் பள்ளிக் கட்டுரைகளின் உள்ளடக்கம் எவ்வாறு ஒழுங்கமைக்கப்பட வேண்டும் என்பதையும் விவரிக்கிறது.
# விக்கிப்பீடியா:விக்கித்திட்டம் பள்ளிகள்/கட்டுரை ஆலோசனை

## நடுநிலை நோக்கு

பள்ளியை விவரிக்கும் போது நடுநிலையான கண்ணோட்டத்தைப் பராமரிப்பதில் கவனமாக இருங்கள். *தெளிவற்ற பாராட்டு* மற்றும் அதிகப்படியான *விளக்கமான உரிச்சொற்கள்*, ஆதாரமாக இருந்தாலும், அதனைத் தவிர்க்க வேண்டியது மிகவும் முக்கியம். அரசாங்கமோ அல்லது தனியார் நிறுவனமோ, பள்ளிக் கட்டுரைகள் ஒருபோதும் விளம்பரப் பொருளாகத் தோன்றக்கூடாது.  
பணி அறிக்கைகள் (தேர்ச்சி விழுக்காடு) மற்றும் இலக்குகளைத் தவிர்க்கவும், ஏனெனில் அவை பொதுவாக விளம்பரமாகவே கருதப்படும்.  
பள்ளிகளை மற்ற பள்ளிகளோடு (விளையாட்டு முடிவுகள், தேர்வு முடிவுகள்) ஒப்பிடுவதைத் தவிர்க்கவும். சில உதாரணங்கள்:  
- <small>"பள்ளி X ஒரு நீண்ட மற்றும் புகழ்பெற்ற பாரம்பரியத்தைக் கொண்டுள்ளது."</small>
- <small>"பள்ளி X தொடர்ந்து மாநிலம் மற்றும் தேசிய அளவிலும் சிறந்த பள்ளிகளில் ஒன்றாகும்."</small>
- <small>"பள்ளி X நாட்டிலேயே குறைந்த சேர்க்கை விகிதங்களைக் கொண்டுள்ளது."</small>
- <small>"பள்ளி X 98% தேர்ச்சி பெற்றுள்ளது; 12 மைல் தொலைவில் உள்ள பள்ளி; Y 75% மட்டுமே பெற்றுள்ளது."</small>  
X, Y மற்றும் Z பல்கலைக்கழகங்களில் இடம் பெற்ற மாணவர்களின் பெயர்கள் அல்லது எண்களைக் குறிப்பிடுவதைத் தவிர்க்கவும்.
# டொனால்டு மெக்லவரி

**சர் டொனால்டு மெக்லவரி** (மலாய்; ஆங்கிலம்: *Sir Donald MacGillivray*) (22 செப்டம்பர் 1906 - 24 டிசம்பர் 1966) என்பவர் மலாயாவின் ஐக்கிய இராச்சிய உயர் ஆணையராகப் பணியாற்றிய கடைசி உயர் ஆணையர் ஆவார்.  
மலாயாவின் விடுதலை குறித்து மலாய்க்காரர்களுடன் வெளிப்படையாக விவாதித்த ஒரே உயர்மட்ட பிரித்தானிய அதிகாரி டொனால்டு மெக்லவரி மட்டுமே ஆவார். அவர் 1954 முதல் 1957 வரை மலாயாவின் ஐக்கிய இராச்சிய உயர் ஆணையராகப் பணியாற்றினார்.
# டொனால்டு மெக்லவரி

## பொது

அவர் 1929-இல், ஐக்கிய இராச்சியத்தின் காலனிய நிர்வாக சேவைக்குத் தேர்ந்தெடுக்கப்பட்டு; 1929-ஆம் ஆண்டு தங்கனீக்காவுக்கு அனுப்பப்பட்டார். 1932-இல் ஆக்சுபோர்டு டிரினிட்டி கல்லூரியில் எம்.ஏ. உயர்நிலைப் பட்டம் பெற்றார். 1936-ஆம் ஆண்டில் லூயிசா மாய் நாக்ஸ் பிரவுன் என்பவரை மணந்தார்.  
1938-ஆம் ஆண்டில், இலண்டன் தலைமை அலுவலகம், அவரை பாலஸ்தீன நாட்டிற்கு அனுப்பியது, ஐக்கிய இராச்சியத்தின் காலனிய நிர்வாகக் கொள்கையின்படி பிரச்சினைக்குரிய பிரதேசங்களில் அதன் சிறந்த நிர்வாகிகளைப் பணியமர்த்துவது வழக்கமாகும். பின்னர், அவர் 1947 முதல் 1952 வரை ஜமைக்காவில் காலனியச் செயலாளராகப் பணியாற்றினார். மேலும் அவர் அந்த நாட்டின் ஆளுநர் பதவிக்கான வரிசையில் இருந்தார். ஜமைக்காவின் அடுத்த ஆளுநர் என்றும் எதிர்பார்க்கப்பட்டது.
# டொனால்டு மெக்லவரி

## பொது

### மலாயா அவசரகாலம்

ஆனாலும் அவர் மலாயாவுக்கு அனுப்பப்பட்டார். அந்தக் காலக்கட்டத்தில் மலாயாவில் அவசர கால நிலை நிலவியது. அப்போது மலாயாவில் மலாயாவின் உயர் ஆணையராக இருந்த சர் ஜெரால்டு டெம்பளருக்கு துணை உயர் ஆணையராகப் பணியாற்ற டொனால்டு மெக்லவரி தேர்ந்தெடுக்கப்பட்டார்.
# டொனால்டு மெக்லவரி

## பொது

### மலாயாவின் விடுதலை

மலாயாவின் விடுதலை குறித்து மலாய்க்காரர்களுடன் வெளிப்படையாக விவாதித்த ஒரே பிரித்தானிய அதிகாரி டொனால்டு மெக்லவரி மட்டுமே ஆவார். அவர் 1954 முதல் 1957 வரை மலாயாவின் உயர் ஆணையராகப் பணியாற்றினார். 1957 ஆகஸ்டு மாதம் 31-ஆம் தேதி மலாயாவிற்கு விடுதலை கிடைத்தது.  
மலாயாவின் விடுதலையைக் கொண்டாடிய பிறகு, மலேசிய அரசர் மற்றும் அவரின் துணைவியார், மலாயாவின் முதல் மலேசியப் பிரதமர் துங்கு அப்துல் ரகுமான் ஆகியோர், சுங்கை பீசி இராணுவ வானூர்தி நிலையம் வரையில் வந்து டொனால்டு மெக்லவரியை வழி அனுப்பி வைத்தனர். பின்னர் அவர் 1960-ஆம் ஆண்டில், சிம்பாப்வே நாட்டிற்கு அனுப்பி வைக்கப்பட்டார். ஆறு ஆண்டுகள் அங்கு சேவை செய்தார். நீண்ட கால நோய்க்குப் பிறகு, 24 டிசம்பர் 1966 அன்று நைரோபி மருத்துவமனையில் காலமானார்.
# டொனால்டு மெக்லவரி

## விருதுகள்

- 1936: Order of the British Empire (**MBE**)
- 1949: Order of St Michael and St George (**CMG**)
- 1953: Order of St Michael and St George (**KCMG**)
- 1957: Order of St Michael and St George (**GCMG**)
# ராயூ

**ராஜூ** அல்லது **ராயூ** என்னும் இயக்கப் பெயரால் அறியப்படும் **அம்பலவாணர் நேமிநாதன்** (30 மே 1961 &#x2013; 25 ஆகத்து 2002) என்பவர் இலங்கை, போராளி அமைப்பான தமிழீழ விடுதலைப் புலிகள் இயக்கத்தின் முன்னணி உறுப்பினராக இருந்தவர்.  
நேமிநாதன் 1961 ஆம் ஆண்டு, மே 30 அன்று பிறந்தார். இவர் யாழ்ப்பாண மாவட்டம், சுன்னாகம், எர்லாலை தெற்கைச் சேர்ந்தவர்.  
நேமிநாதன் 1983 ஆம் ஆண்டில் நடந்த கறுப்பு யூலை கலவரத்திற்குப் பின்னர் விடுதலைப் புலிகள் அமைப்பில் இணைந்து ராயூ என்ற இயக்கப் பெயரைப் பெற்றார். ராயூ விடுதலைப் புலிகளின் பொறியியல் படையின் தலைவராக பணியாற்றினார். இவர் காலாட் படை பிரிவான சிறுத்தை அதிரடிப்படையின் சிறப்பு தளபதியாக இருந்தார். மேலும் கிட்டு படையணியின் தலைமை தொழில்நுட்ப அதிகாரியாகவும் இருந்தார். புலிகளின் பீரங்கிப் பிரிவை உருவாக்க ராயூ உதவியாக இருந்தார். இலங்கை இராணுவம் ராயூவை இரகசியமாக கொல்ல பலமுறை முயன்றது. இவர் 2002 ஆகத்து 25 அன்று மலேசியாவில் இறந்தார். இவரது மரணத்திற்குப் பின் கர்னலாக பதவி உயர்வு அளிக்கப்பட்டது.
# தைட்டானியம் முச்சல்பைடு

**தைட்டானியம் முச்சல்பைடு** (*Titanium trisulfide*) என்பது TiS<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியமும் கந்தகமும் சேர்ந்து இச்சேர்மம் உருவாகிறது. இதன் வாய்பாட்டு அலகில் ஒரு Ti<sup>4+</sup> நேர்மின் அயனியும், ஒரு S<sup>2−</sup> எதிர்மின் அயனி மற்றும் ஒரு S<sub>2</sub><sup>2−</sup> அயனிகள் உள்ளன.  
TiS<sub>3</sub> ஓர் அடுக்கு படிக அமைப்பைக் கொண்டுள்ளது. இந்த அடுக்குகள் ஒன்றுக்கொன்று பலவீனமாக பிணைக்கப்பட்டுள்ளன. ஒரு பிசின் நாடாவைக் கொண்டு இதை அடை அடையாக உரித்தெடுக்கலாம். உரித்தெடுத்த இச்செதில்கள் அதிமெல்லிய திரிதடையங்களில் பயன்படுத்தப்படுகின்றன.
# தைட்டானியம் முச்சல்பைடு

## பண்புகள்

தைட்டானியம் முச்சல்பைடு 1 எலக்ட்ரான் வோல்ட்டு மறைமுக ஆற்றல் இடைவெளி கொண்ட n-வகை குறைக்கடத்தி ஆகும். இதன் தனி அடுக்குகள் TiS அணுச் சங்கிலிகளால் ஆனவை. எனவே இவை திசையொவ்வா பண்புகளைக் கொண்டுள்ளது. இவற்றின் பண்புகள் சமதளத்தில் உள்ள நோக்குநிலையைப் பொறுத்து அமைகிறது. எடுத்துக்காட்டாக, இதே மாதிரியில், எலக்ட்ரான் இயக்கம் 80 செமீ<sup>2</sup>/(V·s) b-அச்சிலும், 40 செ.மீ<sup>2</sup>/(V·s) a-அச்சிலும் இருக்கின்றன.
# பெர்னூலியின் முக்கோணம்

(இளஞ்சிவப்பு சாய்வெழுத்துகள்) பெர்னூலியின் முக்கோணத்தை (தடித்த நீல எழுத்துகள்) வருவித்தல்.]]  
**பெர்னூலியின் முக்கோணம்** (*Bernoulli's triangle*) என்பது ஈருறுப்புக் குணகங்களின் பகுதிக்கூட்டுத்தொகைகளாலான வரிசைகளைக்கொண்ட ஒரு முக்கோணவடிவ அமைப்பாகும். *n* ஒரு எதிர்மமில்லா முழுவெண்; *k*, பூச்சியத்திற்கும் *n* க்கும் இடைப்பட்ட ஏதாவதொரு முழுவெண் எனில், பெர்னூலி முக்கோணத்தின் *n* ஆவது நிரை மற்றும் *k* ஆவது நிரலில் அமையும் உறுப்பு கீழுள்ளதாக இருக்கும்:  
:<math> \sum_{p=0}^k {n \choose p}, </math>  
அதாவது, *n* ஆவது வரிசையிலுள்ள முதல் *k* உறுப்புகளின் கூடுதலாக இருக்கும். பெர்னூலியின் முக்கோணத்தின் துவக்கத்திலமையும் சில வரிசைகள்:  
: <math>
\begin{array}{cc|cccccc}
& k & 0 & 1 & 2 & 3 & 4 & 5\\
n & & \\
\hline
0 & & 1 \\
1 & & 1 & 2 \\
2 & & 1 & 3 & 4 \\
3 & & 1 & 4 & 7 & 8 \\
4 & & 1 & 5 & 11 & 15 & 16 \\
5 & & 1 & 6 & 16 & 26 & 31 & 32
\end{array}
</math>  
பாஸ்கலின் முக்கோணம் போலவே பெர்னூலியின் முக்கோணத்திலும் ஒரு வரிசையிலுள்ள ஒரு உறுப்பானது அதற்கு முந்தைய வரிசையின் இரு உறுப்புகளின் கூட்டுத்தொகையாக அமையும். ஆனால் இவ்விதி, வரிசையின் இறுதி உறுப்புக்குப் பொருந்தாது. இறுதி உறுப்பானது, அதற்கு முந்தைய வரிசையின் இறுதி உறுப்பைப் போல இருமடங்காக இருக்கும். எடுத்துக்காட்டாக, <math>B_{n,k}</math> என்பது *n* வரிசை மற்றும் *k* நிரலிலுள்ள உறுப்பு எனில்:  
:<math>
B_{n,k}=\begin{cases}
1 & \mbox{if } n=0 \\
B_{n-1,k}+B_{n-1,k-1} & \mbox{if } k<n \\
2B_{n-1,k-1} = 2^n & \mbox{if } k=n
\end{cases}
</math>
# பெர்னூலியின் முக்கோணம்

## பெர்னூலியின் முக்கோணத்திலிருந்து பெறப்பட்ட தொடர்வரிசைகள்

உள்ள தொடர்வரிசைகள்]]
- பாஸ்கலின் முக்கோணம் மற்றும் அதைப்போன்ற உருவாக்கப்பட்ட எண் முக்கோணங்களைப் போலவே, பெர்னூலியின் முக்கோணத்திலும் மூலைவிட்டப் பாதையிலமையும் உறுப்புகளின் கூட்டுத்தொகைகளானது பிபொனாச்சி எண்களாக இருக்கும்.  
- பெர்னூலியின் முக்கோணத்தின் மூன்றாவது நிரல் (*k* = 2), ஒரு முக்கோண எண் + 1 ஆக இருக்குமென்பதால், அந்நிரலானது *n* வெட்டுக்களுக்கான சோம்பேறி உணவுவழங்குவோனின் தொடர்வரிசையாக இருக்கும் (*n* &ge; 2).  
- நான்காவது நிரல் (*k* = 3), *n* வெட்டுக்களுக்கான அணிச்சல் எண்களின் தொடர்வரிசையாக இருக்கும் (*n* &ge; 3).  
- ஐந்தாவது நிரல் (*k* = 4), *n* + 1 புள்ளிகளுக்கு ஒரு வட்டத்தைப் பிரிக்கக்கூடிய அதிகபட்சப் பகுதிகளின் எண்ணிக்கையைத் தருகிறது (*n* &ge; 4).  
- பொதுவாக, (*k* + 1) வது நிரலானது, -பரிமாண மீத்தளங்களால், *k*-பரிமாண வெளியில் உருவாகும் பகுதிகளின் அதிகபட்சப் பகுதிகளின் எண்ணிக்கையைத் தரும் ( *n* &ge; *k*)  
- மேலும் இந்நிரலானது,*n* + 1 என்ற நேர்ம முழுவெண்ணின் *k* + 1 அல்லது அதற்கும் குறைந்த வரிசைப்படுத்தப்பட்ட பிரிவினைகளைக் கொண்ட தொகுப்புகளின் என்ணிக்கையைத் தரும்.
# லிமோனீன்

**லிமோனீன்** (*Limonene*) என்பது நிறமற்ற நீர்ம அலிபாடிக் ஐதரோகார்பன் ஆகும். வளைய மோனோடெர்பீன் வகை சேர்மம் என இது வகைப்படுத்தப்பட்டுள்ளது. சிட்ரசு வகை பழங்களின் தோலை ஆவியாக்கும்போது கிடைக்கும் எண்ணெயில் முக்கிய அங்கமாக லிமோனீன் உள்ளது.
# லிமோனீன்

## வேதி வினைகள்

லிமோனீன் ஒப்பீட்டளவில் நிலையான மோனோடர்பீன் மற்றும் இதனை சிதைவு இல்லாமல் வடிகட்டலாம், இருப்பினும் உயர்ந்த வெப்பநிலையில் அது ஐசோபிரீனை உருவாக்குகிறது . இது ஈரமான காற்றில் எளிதில் ஆக்ஸிஜனேற்றப்பட்டு கார்வோல், கார்வோன் மற்றும் லிமோனென் ஆக்சைடை உருவாக்குகிறது. கந்தகத்துடன், இது *பி* -சைமீனுக்கு டீஹைட்ரஜனேற்றத்திற்கு உட்படுகிறது.  
லிமோனீன் பொதுவாக (R′-enantiomer) என காணப்படுகிறது, ஆனால் 300 டிகிரி செல்சியஸில் ரேசிமைஸ் செய்யப்படுகிறது. கனிம அமிலத்துடன் சூடாக்கப்படும்போது, லிமோனீன் ஐசோமெரைஸ் செய்து இணைந்த டைன் α-டெர்பினீனாக மாறுகிறது (இது எளிதில் பி-சைமனேவாகவும் மாற்றப்படலாம். இந்த ஐசோமெரைசேஷனுக்கான சான்றுகளில் α-டெர்பினீன் சேர்க்கைகள் மற்றும் மெலிக் அன்ஹைட்ரைடு ஆகியவற்றுக்கு இடையில் டைல்ஸ்-ஆல்டர் சேர்க்கைகள் உருவாகின்றன.  
இரட்டைப் பிணைப்புகளில் ஒன்றில் தேர்ந்தெடுக்கப்பட்ட முறையில் எதிர்வினையை ஏற்படுத்த முடியும். நீரற்ற ஹைட்ரஜன் குளோரைடு மாற்றப்படாத ஆல்கீனில் முன்னுரிமை அளிக்கிறது, அதே நேரத்தில் சி. பி. பி. ஏ உடன் எபோக்சிடேஷன் ட்ரைசப்ஸ்டிடியூட்டட் ஆல்கீனில் நிகழ்கிறது.  
மற்றொரு செயற்கை முறையில் மார்கோவ்னிகோவ் ட்ரைஃப்ளோரோஅசிடிக் அமிலத்தைச் சேர்ப்பதைத் தொடர்ந்து அசிட்டேட்டின் நீராற்பகுப்பு டெர்பைனோலை அளிக்கிறது.  
லிமோனீனை மிகவும் கார்வோன் பயன்படுத்தப்படும் மாற்றம் கார்வோனாக மாற்றுவதாகும். மூன்று-படி எதிர்வினை முக்கோண மாற்றப்பட்ட இரட்டைப் பிணைப்பின் குறுக்கே நைட்ரோசில் குளோரைடின் ரெஜியோசெலெக்டிவ் சேர்த்தலுடன் தொடங்குகிறது. இந்த இனம் பின்னர் ஒரு தளத்துடன் ஆக்சைமாக மாற்றப்படுகிறது, மேலும் ஹைட்ராக்சிலமைன் அகற்றப்பட்டு கீட்டோன் கொண்ட கார்வோன் உருவாகிறது.
# லிமோனீன்

## வேதி வினைகள்

### உயிரியக்கவியல்

இயற்கையில், ஜெரானைல் பைரோபாஸ்பேட் லிமோனீன் உருவாகிறது, இது ஒரு நெரில் கார்போகேஷன் அல்லது அதற்கு சமமான சுழற்சி மூலம் காட்டப்பட்டுள்ளது. இறுதி கட்டம் நேர்மின் அயனியிலிருந்து ஒரு புரோட்டனை இழந்து ஆல்கீனை உருவாக்குகிறது.  
: லிமோனீனின் உயிரியக்கவியல்]]
# சோம்பேறி உணவுவழங்குவோனின் தொடர்வரிசை

**சோம்பேறி உணவுவழங்குவோனின் தொடர்வரிசை** (*lazy caterer's sequence*) என்பது ஒரு வட்டை (பொதுவாக பீத்சா போன்ற வட்டுவடிவ உணவுவகைகள்) குறிப்பிட்ட எண்ணிகையளவு வெட்டுவதன் மூலம் பெறக்கூடிய அதிகபட்சத் துண்டுகளின் எண்ணிக்கைகளாலான தொடர்வரிசையாகும். எடுத்துக்காட்டாக ஒரு வட்டவடிவ பீத்சாவை, அதனுள் அமையும் ஒரு புள்ளியில் சந்திக்கும் மூன்று வெட்டுக்களைக் கொண்டு ஆறு துண்டுகளாகப் பிரிக்கலாம். மூன்று வெட்டுக்களும் உள்ளமைந்த ஒரு புள்ளியில் சந்திக்காதவை எனில், அதனை ஏழு துண்டுகளாகப் பிரிக்கலாம். இத்தொடர்வரிசையிலமையும் எண்கள் **மையப் பல்கோண எண்கள்** (*central polygonal numbers*) என அழைக்கப்படுகின்றன. இத்தொடர்வரிசைக்கு ஒத்ததாக, முப்பரிமாணத்தில் அணிச்சல் எண்களின் தொடர்வரிசை அமைகிறது.
# சோம்பேறி உணவுவழங்குவோனின் தொடர்வரிசை

## வாய்பாடும் நிறுவலும்

வெட்டுக்களைக்கொண்டு பெறக்கூடிய அதிகபட்சத் துண்டுகளின் எண்ணிக்கை *p* எனில், அதற்கான வாய்பாடு:
:<math>p = \frac{n^2+n+2}{2}.</math>  
ஈருறுப்புக் குணகங்களைப் பயன்படுத்தி இந்த வாய்பாட்டைப் பின்வருமாறு எழுதலாம்:
:<math>p = 1 + \dbinom{n + 1}{2} = \dbinom{n}{0}+\dbinom{n}{1}+\dbinom{n}{2}. </math>
# சோம்பேறி உணவுவழங்குவோனின் தொடர்வரிசை

## வாய்பாடும் நிறுவலும்

### நிறுவல்

:ஒரு வட்டத்தை தடவைகள் வெட்டுவதால் கிடைக்கும் அதிகபட்சத் துண்டுகளின் எண்ணிக்கை:
: எனக் கொள்ளப்படுகிறது.
:இறுதி வெட்டுக்குமுன் கிடைக்கக்கூடிய அதிகபட்சத் துண்டுகளின் எண்ணிக்கை ஆகவும் இறுதி வெட்டினால் அதனோடு, துண்டுகள் அதிகமாகும்.
:அதிகபட்சத் துண்டுகளைப் பெறுவதற்கு ஆவது வெட்டானது அதற்கு முந்தைய வெட்டுகளை வட்டத்துக்குள் சந்திக்க வேண்டும்; ஆனால் முந்தைய வெட்டுக்கோடுகளின் சந்திப்புகளை சந்திக்கக் கூடாது.
:இவ்வாறு, ஆவது வெட்டின்கோடானது இடங்களின் வெட்டப்பட்டு, கோட்டுத்துண்டுகளாக ஆகும்.
:இந்த ஒவ்வொரு கோட்டுத்துண்டும் -வெட்டினால் பெறப்பட்ட ஒரு வட்டத்துண்டை 2 பாகங்களாகப் பிரித்து, மொத்தத் துண்டுகளின் எண்ணிக்கையைச் சரியாக என்ணிக்கையில் அதிகரிக்கச் செய்யும்.
:புது வெட்டின் கோடு முந்தைய வெட்டுக் கோடு ஒவ்வொன்றையும் ஒரேயொரு முறைதான் சந்திக்கும் என்பதால், இதற்கு மேற்பட்ட கோட்டுத்துண்களை அது கொண்டிருக்க முடியாது.
:ஏற்கனவே இல்லாத ஒரு சந்திப்புப் புள்ளியைப் பொறுத்து, வெட்டும் கத்தியை ஒரு சிறிய கோண அளவிற்குச் சுழற்றும்போது அந்த வெட்டுக் கோடானது முந்தைய கோடுகளனைத்தும் சந்திக்கும்.
:எனவே, வெட்டுகளுக்குப் பின் கிடைக்கக்கூடிய துண்டுகளின் மொத்த எண்ணிக்கை:
:<math>f(n) = n+f(n-1).</math>  
இந்த மீள்வரு தொடர்பு வாய்பாட்டைத் தீர்க்க முடியும்:  
:<math>f(n) = n+(n-1)+f(n-2).</math>
:<math>f(n) = n+(n-1)+(n-2)+\cdots+1+f(0).</math>  
எந்தவொரு வெட்டையும் செய்வதற்கு முன்பாக இருக்கும் துண்டின் எண்ணிக்கை ஒன்று. எனவே,
:<math>f(n) = 1+(1+2+3+\cdots + n).</math>  
கூட்டுத் தொடர்வரிசையின் வாய்பாட்டைப் பயன்படுத்தி இதனைச் சுருக்கலாம்:
:<math>f(n)=1+\frac{n(n+1)}{2}=\frac{n^2+n+2}{2}.</math>
# சோம்பேறி உணவுவழங்குவோனின் தொடர்வரிசை

## பண்புகள்

- இவ்வெண்கள் ஒவ்வொன்றும் ஒரு முக்கோண எண் + 1 ஆக அமைகின்றன.  
- இவை பிளாய்டின் முக்கோணத்தின் ஒவ்வொரு வரிசையிலுமுள்ள முதல் உறுப்பாகவும் உள்ளன.
பிலோய்த்தின் முக்கோணம்:  
பெர்னூலியின் முக்கோணத்தின் மூன்றாம் நிரல் (*k* = 2) உறுப்புகள் அனைத்தும் ஒரு முக்கோண எண் + 1 ஆக இருப்பதால் அவை *n* (*n* &ge; 2), வெட்டுகளுக்கான சோம்பேறி உணவுவழங்குவோனின் தொடர்வரிசையை உருவாக்குகின்றன.  
பாஸ்கலின் முக்கோணத்தின் ஒவ்வொரு வரிசையிலுமுள்ள முதல் 3 உறுப்புகளைக் கூட்டுவதன் மூலமும் இத்தொடர்வரிசையைப் பெறமுடியும்:
:{|
! !! 0 !! 1 !! 2
!| !! கூட்டுத்தொகை
|-
!|0
| 1 || - || - || 1
|-
!|1
| 1 || 1 || - || 2
|-
!|2
| 1 || 2 || 1 || 4
|-
!|3
| 1 || 3 || 3 || 7
|-
!|4
| 1 || 4 || 6 || 11
|-
!|5
| 1 || 5 || 10 || 16
|-
!|6
| 1 || 6 || 15 || 22
|-
!|7
| 1 || 7 || 21 || 29
|-
!|8
| 1 || 8 || 28 || 37
|-
!|9
| 1 || 9 || 36 || 46
|}  
எனவே, இலிருந்து துவங்கி, சோம்பேறி உணவுவழங்குவோனின் தொடர்வரிசை :  
:1, 2, 4, 7, 11, 16, 22, 29, 37, 46, 56, 67, 79, 92, 106, 121, 137, 154, 172, 191, 211, ...  
சோம்பேறி உணவுவழங்குவோனின் தொடர்வரிசைக்கு ஒத்த முப்பரிமாண எண்ணாக அணிச்சல் எண் அமைகிறது.
மேலும், அடுத்தடுத்த இரு அணிச்சல் எண்களின் வித்தியாசங்கள், சோம்பேறி உணவுவழங்குவோனின் தொடர்வரிசையில் அமைகின்றன.
# ஜெரால்ட் டெம்பிளர்

**சர் ஜெரால்ட் டெம்பிளர்** (*Sir Gerald Templer*, 11 செப்டம்பர் 1898 – 25 அக்டோபர் 1979) என்பவர் இரண்டு உலகப் போர்களில் பங்கெடுத்துக் கொண்ட ஒரு மூத்த பிரித்தானிய இராணுவ அதிகாரி; மலாயாவின் ஐக்கிய இராச்சிய உயர் ஆணையர்; 1952 - 1954-ஆம் ஆண்டுகளில் மலாயாவில் பொதுவுடைமை கிளர்ச்சிகளை முறியடித்ததில் பெரும் பங்கு வகித்தவர் ஆவார்.  
1951-ஆம் ஆண்டு அக்டோபர் 6-ஆம் தேதி, பிரேசர் மலைக்கு அருகே உள்ள கோலா குபு பாரு சாலை, 90.4-ஆவது கி.மீட்டரில், மலாயா பொதுவுடைமை கட்சியைச் சேர்ந்த பொதுவுடைமை கிளர்ச்சியாளர்களால், என்றி கர்னி எனும் உயர் ஆணையர் கொல்லப்பட்டார். அவருக்குப் பதிலாக 1952-இல் டெம்பிளர், மலாயாவிற்கான உயர் ஆணையராக நியமிக்கப்பட்டார்.  
மலாயாவில் பொதுவுடைமை ஆதரவாளர்களை எதிர்த்துப் போராட பிரிக்ஸ் திட்டம் எனும் ஒரு மறுமலர்ச்சி திட்டத்தைத் தீவிரப்படுத்தியவரும் இவரே ஆகும்.  
மலேசிய அரசாங்கம் இவரின் அரிய சேவைகளை நினைவுகூரும் வகையில்,1960 ஆகத்து 1-ஆம் தேதி, மலேசியாவின் மிக உயரிய விருதான துன் விருதை வழங்கிச் சிறப்பு செய்தது.  
மேலும் கோலாலம்பூர், சுங்கை பீசியில் உள்ள உள்ள அரச மலேசிய இராணுவக் கல்லூரியில் உள்ள முதன்மை மண்டபத்திற்கு 'துன் டெம்பிளர் மண்டபம்' என்று அவரின் நினைவாகப் பெயரிட்டுள்ளது. அத்துடன் அவரை மேலும் கௌரவிக்கும் வகையில், சிலாங்கூர், கோம்பாக் மாவட்டம், ரவாங்கில் 1,214 எக்டர் பரப்பளவு கொண்ட தாவரவியல் பூங்காவிற்கு டெம்பிளர் பூங்கா என்றும் பெயரிட்டுள்ளது.
# ஜெரால்ட் டெம்பிளர்

## பொது

மலாயாவில் அவசர கால நிலையின் போது மலாயா தேசிய விடுதலை இராணுவத்தின் தோல்விக்குப் பெரிதும் உதவிய உத்திகளைச் செயல்படுத்துவதில் டெம்ப்ளர் ஒரு முன்னோடியாக விளங்கினார். அவரின் "இதயங்களும் மனங்களும்" எனும் உத்திகள், வெற்றிகரமான எடுத்துக்காட்டுகள் என்று வரலாற்றாசிரியர்கள் சிலர் கருத்துரைக்கின்றனர். பல சர்ச்சைக்குரிய கொள்கைகளுக்கு டெம்பிளர் உத்தரவிட்டார் என்றும்; தனிப்பட்ட முறையில் ஒப்புதல் அளித்தார் என்றும் அறியப்படுகிறது.  
மலாயா புதுக்கிராமங்கள் என்று அழைக்கப்படும் தடுப்பு முகாம்களின் பயன்பாடு; சிறுபான்மை இனத்தவர்களைக் கட்டாயமாக இடமாற்றம் செய்தல்;கட்டாய ஆட்சேர்ப்பு,குடிமக்களுக்கு எதிரான கூட்டுத் தண்டனை; சந்தேகத்திற்குரிய பொதுநலவாதிகளின் தலைகளைத் துண்டிக்க சிறப்பு இபான்-தலை வேட்டையாடுபவர்களைப் பணியில் அமர்த்தியது போன்றவை சர்ச்சைக்குரிய கொள்கைகளாக அவற்றில் அடங்கும்.  
அவர் செயல்படுத்திய பல உத்திகள், பின்னர் காலத்தில் வியட்நாமில், ஐக்கிய அமெரிக்காவினால் செயல்படுத்தப்பட்டன.
# ஜெரால்ட் டெம்பிளர்

## மலாயாவில் டெம்பிளர்

22 சனவரி 1952-இல், மலாயாவில் அவசர கால நிலையைச் சமாளிக்க டெம்ப்ளரை மலாயாவிற்கான பிரித்தானிய உயர் ஆணையராக, வின்ஸ்டன் சர்ச்சில் நியமித்தார். மலாயாவுக்கு டெம்ப்ளர் வந்த போது மலாயா பொதுவுடைமைவாதிகளின் செயல்பாடுகள் வளர்ச்சி பெறும் நிலையில் இருந்தன. அந்தச் செயல்பாடுகளைக் கட்டம் கட்டமாகத் தோறகடிக்கும் உத்திகளை டெம்ப்ளர் கையாளத் தொடங்கினார்.  
அந்த வகையில், மலாயா தேசிய விடுதலை இராணுவத்திற்கு எதிரான டெம்பளரின் உத்திகள் "பிரித்தானிய இராணுவத்தின் கிளர்ச்சி-எதிர்ப்புப் பிரசாரங்களில் மிகவும் வெற்றிகரமான ஒன்றாகக் கருதப்படுகிறது. டெம்பிள்ர் தம் முயற்சிகளை, முதலில் உளவுத்துறையில் கவனம் செலுத்தினார். அவரின் உத்திகளில் ஒன்றான; 'காட்டுக்குள் அதிகமான படைவீரர்களை அனுப்புவதில் பொருள் இல்லை, மாறாக மக்களின் இதயங்களில்தான் மாற்றங்கள் உள்ளன' எனும் உத்தி இன்றளவும் பிரபலமாக அறியப்படுகிறது.
# ஜெரால்ட் டெம்பிளர்

## மலாயாவில் டெம்பிளர்

### ஊரடங்குச் சட்டங்கள்

சரணடைய விரும்பும் கிளர்ச்சியாளர்களுக்கும்; அவர்களைச் சரணடைய ஊக்குவித்தவர்களுக்கும் வெகுமதிகள் வழங்குதற்கான ஊக்கத் திட்டங்களை டெம்பிளர் நிறுவினார். அது மட்டும் அல்லாமல், கடுமையான ஊரடங்குச் சட்டங்களையும், உணவுப் பொருட்களின் மீது வலுவான கட்டுப்பாடுகளையும் விதித்தார். அந்த வகையில் கிளர்ச்சியாளர்களைக் காடுகளில் இருந்து அப்புறப்படுத்தும் ஒரு கட்டாயநிலை ஏற்பட்டது.  
கிளர்ச்சியாளர்களுக்கு உணவு வகைகள் போய்ச் சேராதவாறு தீவிரமான நடவடிக்கைகளை மேற்கொண்டார். அந்த வகையில் கிளர்ச்சியாளர்கள் பயிரிட்ட பயிர்கள் மீது களைக்கொல்லி மற்றும் இலை உதிர்ப்பி மருந்துகளைப் பயன்படுத்தி அழித்தார். டெம்பளரின் இந்த நடைமுறைதான், பின்னர்க் காலத்தில் வியட்நாம் போரில் 'ஆரஞ்சு ஏஜண்ட்' (*Agent Orange*) எனும் நச்சுக் கலவையை ஐக்கிய அமெரிக்கா பயன்படுத்துவதற்கான வழிமுறைக்கும் தயார்படுத்தியது.
# ஜெரால்ட் டெம்பிளர்

## மலாயாவில் டெம்பிளர்

### மலாயாவின் புலி

ஏப்ரல் 1952 இல், 'தி டெய்லி வோர்க்கர்' என்ற பிரித்தானிய பொதுவுடைமைச் செய்தித்தாள், கிளர்ச்சிக்காரர்களின் தலைகள் துண்டிக்கப்பட்ட புகைப்படங்களை வெளியிட்டது. அந்தப் படங்கள் பன்னாட்டு அளவில் பெரும் தாக்கங்களை ஏற்படுத்தின. அதற்கு பதில் அளித்த டெம்பிளர், சந்தேகத்திற்குரிய மலாயா தேசிய விடுதலை இராணுவத்தைச் சேர்ந்தவர்களின் தலைகளைத் துண்டிப்பதற்கு டயாக் மக்களை பிரித்தானியத் துருப்புக்கள் பயன்படுத்தும் நடைமுறை சரியானது என்றார். டெம்பிளர், 25 அக்டோபர் 1979 அன்று ஐக்கிய இராச்சியம், செல்சி எனும் இடத்தில் உள்ள அவரின் வீட்டில் நுரையீரல் புற்றுநோயால் காலமானார்.
# அரியானா உருது அகாதமி

இந்தியாவின் அரியானா மாநில அரசால் 1985 ஆம் ஆண்டில் நிறுவப்பட்ட **அரியானா உருது அகாடமியின்** **(Haryana Urdu Akademi)** நோக்கம் அரியானா மாநிலத்தில் உருது மொழியை மேம்படுத்துவதாகும்.
# அரியானா உருது அகாதமி

## செயல்பாடுகள்

அகாதமியின் செயல்பாடுகளில் கருத்தரங்குகள், நிகழ்வுகளை ஏற்பாடு செய்வது (எ. கா. முஷைராஸ்) மற்றும் பத்திரிகைகள் மற்றும் புத்தகங்களை வெளியிடுவது ஆகியவை அடங்கும். அரியானாவில் உருது மொழிக்கு உதவித்தொகை மூலம் அரியானாவின் கலாச்சாரத்திற்கு பங்களிப்பு செய்ததற்காக இலக்கிய விருதுகளையும் அகாதமி வழங்குகிறது. தேசிய ஹாலி விருது மற்றும் மாநில விருதுகள் (முன்ஷி குமானி லால் விருது) (iii) குன்வர் மொஹிந்தர் சிங் பேடி சஹார் விருது மற்றும் (iii) சுரேந்திர பண்டிட் சோஸ் விருது ஆகியவை இதில் அடங்கும். அகாடமி உருது மொழியில் பட்டயப் படிப்பையும் வழங்குகிறது  
அகாதமியால் வெளியிடப்பட்ட குறிப்பிடத்தக்க புத்தகங்களில் ஜெகன் நாத் ஆசாத் எழுதிய '<nowiki/>*தமீர்-இ-யாஸ்*<nowiki/>', ஜாவேத் வஷிஷ்த் எழுதிய *ஹரியானவி பிரிஜ் கே மேக் மலஹார்*, காஷ்மீரி லால் ஜாகிர் எழுதிய *'ஜவஹர் லால் நேரு அப்னி தெஹ்ரீரோன் கி ரோஷினி மே*, ராஜ் நரேன் ராஸ் எழுதிய 'கவாஜா அகமது அப்பாஸ்-இஃப்கார், கஃப்தார் கிர்தார்' போன்ற படைப்புகள் அடங்கும்.அகாடமியின் வெளியீடுகள்  
அகாதமி 2020 செப்டம்பரில் நிறுவப்பட்ட ஒரு பொது நூலகத்தைக் கொண்டுள்ளது.
# சீலன்

**சீலன்** (*Seelan*) என்ற இயக்கப் பெயரால் அறியப்படும் **சார்ள்ஸ் லூக்காஸ் அன்ரனி** ( 11 திசம்பர் 1960 &ndash; 15 யூலை 1983) என்பவர் ஓர் இலங்கைத் தமிழ்ப் போராளியாவார். இவர் இலங்கைத் தமிழ்ப் போராளி அமைப்பான தமிழீழ விடுதலைப் புலிகள் இயக்கத்தின் முன்னணி உறுப்பினராவார்.
# சீலன்

## துவக்ககால வாழ்க்கையும் குடும்பமும்

அன்ரனி 1960 திசம்பரில் பிறந்தார். இவர் கிழக்கு இலங்கையில் உள்ள திருக்கோணமலையைச் சேர்ந்த ஓர் உரோமன் கத்தோலிக்கராவார். இவர் திருகோணமலையில் உள்ள கோணேஸ்வரா இந்துக்கல்லூரியில் கல்வி கற்றார். 1972ஆம் ஆண்டு குடியரசு நாளன்று பள்ளியில் இலங்கைக் கொடி ஏற்றப்பட்டபோது அதை எரிப்பதில் பங்கேற்றதாகக் கூறப்படுகிறது.
# சீலன்

## விடுதலைப் புலிகள் இயக்கத்தில்

அன்ரன் போராளி இயக்கமான தமிழீழ விடுதலைப் புலிகள் இயக்கத்தின் நிறுவன உறுப்பினர்களில் ஒருவராவார். இவர் "சீலன்" என்ற இயக்கப் பெயரைப் பெற்றார். சீலன் விடுதலைப் புலிகளின் தலைவர் வே. பிரபாகரனின் நெருங்கிய நண்பராகவும் நம்பிக்கைக்குரியவராகவும் இருந்தார். பின்னர் சீலன் விடுதலைப் புலிகளின் இராணுவத் தளபதியாக பணியாற்றினார். முழங்காலில் சுடப்பட்டதில் சீலன் பலத்த காயமடைந்தார். நித்தியானந்தனும், நிர்மலாவும் 1982 நவம்பர் 18 ஆம் நாள் கைது செய்யப்பட்டனர். பிரபாகரனுக்குப் பிறகு மிகவும் தேடப்படும் தமிழ்ப் போராளியான சீலன் சாவகச்சேரிக்கு அருகில் மீசாலையில் உள்ள தென்னந்தோப்பில் உள்ள வீட்டில் இருந்து செயல்பட்டு வருவதாக 1983 ஆம் ஆண்டு சூலை 15 ஆம் தேதி இலங்கைப் பாதுகாப்புப் படையின் வடக்கின் தளபதி பிரிகேடியர் ஜே. ஜி. பால்தாஸருக்கு காவல்துறை அதிகாரி ஒருவரிடமிருந்து இரகசியத் தகவல் கிடைத்தது. அன்று மாலை இராணுவம் வீட்டை நோக்கி வந்தபோது, சீலனும் மற்ற மூன்று விடுதலைப் புலிகளும் (ஆனந்த், அருணா, கணேஷ்) மிதிவண்டியில் தப்பிச் சென்றனர். படையினர் புலிகளை துரத்திச் சென்று துப்பாக்கிச் சூடு நடத்தினர். சாவகச்சேரி காவல் நிலையத்தில் இதற்கு முன்பு ஏற்பட்ட காயங்களால் ஊனமுற்ற நிலையில் இருந்த சீலன் தனது மிதிவண்டியைக் கைவிட்டு நெல் வயல் வழியாகத் தப்பி ஓடினார்.  
சாள்சு அன்ரனி சிறப்புப் படையணிக்கு சீலனின் பெயரே சூட்டப்பட்டது.. பிரபாகரனின் மூத்த மகன் சார்ல்ஸ் அன்ரனிக்கும் சீலனின் பெயரே இடப்பட்டது.
# குள்ள வெள்ளைக் கண்ணி

**குள்ள வெள்ளைக் கண்ணி** (*Pygmy white-eye-கெலியா இசுகுவாமிப்ரான்சு*) என்பது ஒரு பறவைச் சிற்றினமாகும். இது வெள்ளைக் கண்ணி குடும்பமான *ஜோசுடெரோபிடே*வினை சார்ந்தது.
# குள்ள வெள்ளைக் கண்ணி

## பரவலும் வாழிடமும்

குள்ள வெள்ளைக் கண்ணி வடக்கு போர்னியோவின் மலைக் காடுகள் மற்றும் கீழ் மலைக் காடுகளில் மட்டுமே காணப்படும் அகணிய உயிரி.
# குள்ள வெள்ளைக் கண்ணி

## நடத்தை

இது சிறிய பெர்ரி, பழங்கள், விதைகள் மற்றும் பூச்சிகளை உண்கிறது. இவை 4 முதல் 8 பறவைகள் கொண்ட சிறிய மந்தைகளாகக் காணப்படும். வெள்ளைக் கண்ணிகள், கொக்கு-புறாக்கள் உட்படப் பிற பறவைகளுடன் இறை தேடும் போது காணப்படும். இக்குழுவில் யுகினா மற்றும் எர்போர்னிசுகள் காணப்படும்.
# பிரகாச கரிச்சான்

**பிரகாச கரிச்சான்** (*Shining drongo-டைக்ரூரசு அட்ரிப்பென்னிசு*) என்பது திக்ரூரிடே குடும்பத்தைச் சேர்ந்த ஒரு பறவை சிற்றினமாகும். இது ஆப்பிரிக்க வெப்பமண்டல மழைக்காடுகளைத் தாயகமாகக் கொண்டது. இந்த சிற்றினம் மிகப் பெரிய வாழிட வரம்பைக் கொண்டுள்ளது. எனவே இவை தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.
# இருபாசுபரசு நாற்குளோரைடு

**இருபாசுபரசு நாற்குளோரைடு** (*Diphosphorus tetrachloride*) என்பது P<sub>2</sub>Cl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைபாசுபரசு டெட்ராகுளோரைடு என்ற பெயராலும் அழைக்கப்படும் இச்சேர்மம் நிறமற்ற நீர்மமாகக் காணப்படுகிறது. அறைவெப்பநிலைக்கு அருகில் இருபாசுபரசு நாற்குளோரைடு சிதைவடைகிறது. காற்றில் தீப்பிடித்து எரியவும் செய்கிறது.
# இருபாசுபரசு நாற்குளோரைடு

## தயாரிப்பு

கீழ்கண்ட வினையின் வழியாக 1910 ஆம் ஆன்டில் கௌதியர் இருபாசுபரசு நாற்குளோரைடு சேர்மத்தை தயாரித்தார்:  
:2 PCl<sub>3</sub> + H<sub>2</sub> → P<sub>2</sub>Cl<sub>4</sub> + 2 HCl  
மேம்படுத்தப்பட்ட தயாரிப்பு முறையானது பாசுபரசு முக்குளோரைடுடன் தாமிரத்தைச் சேர்த்து ஆவியாக்குவதை உள்ளடக்கியதாகும்:  
:2 PCl<sub>3</sub> + 2 Cu → P<sub>2</sub>Cl<sub>4</sub> + 2 CuCl
# இருபாசுபரசு நாற்குளோரைடு

## வினைகள்

அறை வெப்பநிலைக்கு அருகில் இருபாசுபரசு நாற்குளோரைடு சிதைவடைந்து பாசுபரசு முக்குளோரைடையும் பாசுபரசு மோனோகுளோரைடையும் கொடுக்கிறது:  
: P<sub>2</sub>Cl<sub>4</sub> → PCl<sub>3</sub> + 1/n [PCl]<sub>n</sub>  
வளையயெக்சீனுடன் சேர்ந்து *மாறுபக்க*-C<sub>6</sub>H<sub>10</sub>-1,2-(PCl<sub>2</sub>)<sub>2</sub> சேர்மத்தைக் கொடுக்கிறது.
# வட்டு (கணிதம்)

வடிவவியலில் **வட்டு** (*disk* அல்லது *disc*) என்பது, தளத்தில் வட்டமொன்றால் அடைபடும் பகுதியைக் குறிக்கும். எல்லையாகவுள்ள வட்டத்தையும் சேர்த்துக்கொண்டால், அவ்வட்டானது "மூடிய வட்டு" எனவும், சேர்த்துக்கொள்ளாவிட்டால் "திறந்த வட்டு" எனவும் அழைக்கப்படும்.  
வழக்கமாக, <math>r</math> ஆரமுள்ள திறந்த வட்டு <math>D_r</math> எனவும், மூடிய வட்டு <math>\overline{D_r}</math> எனவும் குறியிடப்படுகின்றன. எனினும் இடவியலில் <math>D^2</math> திறந்த வட்டு <math>\operatorname{Int} D^2</math> என்றும், மூடிய வட்டு <math>D^2</math> எனவும் குறிக்கப்படுகின்றன.
# வட்டு (கணிதம்)

## வாய்பாடுகள்

காட்டீசியன் ஆள்கூற்று முறைமையில்,  
<math>(a, b)</math> மையமும் *R* ஆரமுங்கொண்ட திறந்த வட்டின் சமன்பாடு:
# வட்டு (கணிதம்)

## பண்புகள்

- வட்டானது வட்டச் சமச்சீர் உடையது.  
- திறந்த வட்டும் மூடிய வட்டும் இடவியலாக சமானமானவை அல்ல. அதாவது உருவொத்தவையல்ல. அவற்றின் இடவியல் பண்புகள் மாறுபட்டவை. இருப்பினும் இரண்டும் பொதுவான சில பண்புகளையும் கொண்டுள்ளன.  
- ஒரு புள்ளியின் (எனவே, திறந்த மற்றும் மூடிய வட்டின்) ஆய்லர் பான்மை எண் '1' ஆகும்.  
- ஒரு மூடிய வட்டிலிருந்து அம்மூடிய வட்டிற்கே வரையறுக்கப்பட்ட ஒவ்வொரு தொடர்ச்சியான சார்புக்கும் குறைந்தபட்சமாக ஒரு நிலைத்த புள்ளி உண்டு. இச்சார்பு இருவழிக்கோப்பாகவோ அல்லது முழுக்கோப்பாகவோ இருக்கவேண்டுமென்பதில்லை); இக்கூற்று புரூவர் நிலைத்த புள்ளி தேற்றத்தின் *n*=2 வகையாகும். மேலும் இக்கூற்றானது திறந்த வட்டுக்குப் பொருந்தாது:  
:எடுத்துக்காட்டாக:
:<math>f(x,y)=\(\frac{x+\sqrt{1-y^2}}{2},y\)</math> என்ற சார்பு, திறந்த அலகு வட்டின் ஒவ்வொரு புள்ளியையும் அதே திறந்த அலகு வட்டின் ஒரு புள்ளியோடு இணைக்கிறது. ஆனால் மூடிய அலகு வட்டில், அதன் வரம்பு அரைவட்டத்தின் (<math>x^2 + y^2 = 1 , x >0 .</math>) மீதமையும் ஒவ்வொரு புள்ளியையும் நிலைத்த புள்ளியாகக் கொண்டுள்ளது.
# டெம்பிளர் பூங்கா

**டெம்பிளர் பூங்கா** (மலாய்: *Hutan Lipur Templer*; ஆங்கிலம்: *Templer Park*; சீனம்: 寺庙公园) என்பது மலேசியா, சிலாங்கூர், கோம்பாக் மாவட்டம், ரவாங் பகுதியில்; கோலாலம்பூருக்கு வடக்கே பழைய கோலாலம்பூர்-ரவாங் சாலையில்; பத்து மலையில் இருந்து 20 கி.மீ. தொலைவில் அமைந்துள்ள ஒரு வனக் காப்பகம் ஆகும். தற்போது டெம்பிளர் வன சுற்றுச்சூழல் பூங்கா (*Templer Forest Eco Park*) என்று அழைக்கப்படுகிறது.  
1,214 எக்டர் பரப்பளவைக் கொண்ட இந்த வனப்பகுதிக்கு, 1952 - 1954-ஆம் ஆண்டுகளில் மலாயாவின் ஐக்கிய இராச்சிய உயர் ஆணையர் பதவி வகித்த பிரித்தானிய இராணுவ அதிகாரி சர் ஜெரால்ட் டெம்பிளரின் பெயர் சூட்டப்பட்டது.  
செப்டம்பர் 8, 1954 அன்று, டெம்பிளர் பூங்காவை வனவிலங்குகளுக்கான புகலிடமாகவும், பறவைகளுக்கான சரணாலயமாகவும், இயற்கையின் அழகை நேசிக்கும் அனைவரும் சந்திக்கும் இடமாகவும் சிலாங்கூர் மாநிலத்தால் அர்ப்பணிக்கப்படுகிறது என்று மறைந்த சிலாங்கூர் சுல்தான் இசாமுதீன் ஆலாம் சா அறிவித்தார்.  
1955-ஆம் ஆண்டில், டெம்பிளர் பூங்கா ஒரு தாவரவியல் பூங்கா என மலேசிய நிலச் சட்டத்தின் (Notification 104-1955) கீழ் மலேசிய அரசிதழில் வெளியிடப்பட்டது.
# டெம்பிளர் பூங்கா

## பொது

இந்த வனக் காப்பகத்தில் பல அடுக்கு நீர்வீழ்ச்சிகள், காட்டு ஓடைகள் மற்றும் மலைக்காட்டுப் பாதைகள் உள்ளன. மகிழுலா நிலப்பகுதிகள், மீன்பிடி இடங்கள், வாகன நிறுத்துமிடங்கள், பொது கழிப்பறைகள் மற்றும் சிறுகடைகள் போன்ற பல வசதிகள் உள்ளன.  
டெம்பிளர் பூங்காவில் பல வகையான பறவைகளும் வனவிலங்குகளும் காணப்படுகின்றன.
# டெம்பிளர் பூங்கா

## பொது

### பறவைகள்

- குக்குலசு காட்டுக் குயில்கள்
- கொண்டை பாம்புண்ணிக் கழுகுகள்
- மரகதப்புறாக்கள்
- கொடிக்கால் வாலாட்டிகள்
- மல்கோகசு தீங்குயில்கள்
- குக்குறுவான்கள்
- மரங்கொத்திகள்
- வெள்ளைக் கீச்சான்கள்
- நீல சிறகு இலைப்பறவைகள்
- சிவப்புக் காட்டுக்கோழிகள்
# டெம்பிளர் பூங்கா

## பொது

### ஊர்வன/வனவிலங்குகள்

- பூங்கா குரங்கு
- காதுகள் இல்லா ஓந்திகள்
- மலேசிய முகடு பல்லிகள்
- தேரைகள்
- பாம்புகள்
- செரோ ஆடு-மான்கள்  
மலேசிய இயற்கை கழகத்தின் ஆய்வுகளின்படி, மலேசிய செரோ ஆடுகள் இங்கு அதிகமாக உள்ளன என்பது உறுதிப்படுத்தப்பட்டு உள்ளது. அனாக் டகுன் என்ற குகையில், லிபிசுடியஸ் பாட்யூன்சிஸ் (*Liphistius batuensis*) என்ற அரிய வகை சிலந்திகள் இருப்பதும் கண்டுபிடிக்கப்பட்டு உள்ளது.
# டெம்பிளர் பூங்கா

## அச்சுறுத்தல்கள்

அண்மைய காலங்களில், டெம்ப்ளர் பூங்காவிற்கு அருகிலுள்ள இடங்களில் மனைக் கட்டுமானங்கள் தொடங்கப்பட்டு உள்ளன. அந்த வகையில் இந்தப் பூங்கா, வீட்டுவசதி மற்றும் சாலை மேம்பாடுகளின் மூலமாக அச்சுறுத்தல்களை எதிர்கொள்கிறது.  
டெம்பிளர் பூங்காவை ஒட்டிய நிலம் தனியாருக்கு விற்கப்பட்டுள்ளது. அங்கு 17-அடுக்கு உயர்நிலை குடியிருப்புகள்; மற்றும் குழிப்பந்தாட்டத் திடல்கள் கட்டப்பட்டன. கூடுதலாக, தற்போது சுமார் 50 எக்டேர் பரப்பளவு காட்டு நிலங்கள் சாலை விரிவாக்கங்களுக்கும் மற்றும் குடியிருப்புகளுக்கும் ஒக்கப்பட்டுள்ளன.  
வீட்டுவசதித் திட்டங்கள் மற்றும் சாலை மேம்பாடுகள் போன்றவற்றினால் டெம்ப்ளர் பூங்காவிற்கு அச்சுறுத்தல்கள் ஏற்பட்டு வருகின்றன.
# பிளாய்டின் முக்கோணம்

**பிளாய்டின் முக்கோணம்** (*Floyd's triangle*) என்பது, கணினியியல் கல்வியில் பயன்படுத்தப்படும் இயல் எண்களாலான ஒரு முக்கோண வடிவ வரிசையமைப்பாகும். இம்முக்கோணம் கணினி அறிவியலாளர் இராபர்ட் பிளாய்டின் பெயரால் அழைக்கப்படுகிறது. இம்மூக்கோணமானது முதல் வரிசையின் இடதோரத்தை '1' ஆல் நிரப்பிய பின், ஒவ்வொரு வரிசையையும் அடுத்தடுத்த இயலெண்களைக் கொண்டு நிரப்புவதன் மூலம் பெறப்படுகிறது:  
கணினி பயிலும் மாணவர்களுக்கான துவக்கநிலையில், இம்முக்கோணத்தை உருவாக்கத் தேவையான செய்நிரல் எழுதும் பயிற்சி அளிக்கப்படுகிறது.
# பிளாய்டின் முக்கோணம்

## பண்புகள்

கள் (சிவப்பு) ஒற்றை வரிசைகளின் நடுவிலுள்ளன.]]  
- முக்கோணத்தின் இடதோர எண்கள் சோம்பேறி உணவுவழங்குவோனின் தொடர்வரிசையாகவும், வலதோரத்து எண்கள் முக்கோண எண்களாகவும் அமைந்துள்ளன.  
- *n* ஆவது வரிசையின் கூட்டுத்தொகை: ; இது, மாயச் சதுரத்தின் மாறியாகும்..  
- இம்முக்கோணத்தின் ஒவ்வொரு வரிசையிலுமுள்ள உறுப்புகளின் கூட்டுத்தொகைகளின் கூட்டுத்தொகைகள், இரட்டிப்பாக முக்கோண எண்களாக இருக்கும். அதாவது பிளாய்டின் முக்கோணத்தில், <math>n</math> வரையிலான ஒவ்வொரு வரிசையிலும் அந்தந்த வரிசை உறுப்புகளின் கூட்டுத்தொகைகளின் கூட்டுதொகையானது <math>n</math> ஆவது இரட்டிப்பாக முக்கோண எண்ணாகும்:
<blockquote><poem>
1 &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;<math> = 1 = T_1 = T_{T_1}</math>  
1 &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;<math>= 6 = T_3 = T_{T_2}</math>
2 + 3  
1
2 + 3 &nbsp;&nbsp;&nbsp;&nbsp;&nbsp;&nbsp;&nbsp;&nbsp;<math>= 21 = T_6 = T_{T_3}</math>
4 + 5 + 6
</poem></blockquote>  
- இம்முக்கோணத்தின் ஒவ்வொரு உறுப்பும், அதற்குக் கீழமையும் உறுப்பைவிடத் தனது வரிசை எண்ணளவில் சிறியதாக இருக்கும்.
# இன்ஸ்பெக்டர் ரிஷி

***இன்ஸ்பெக்டர் ரிஷி*** (*Inspector Rishi*) என்பது ஜே. எஸ். நந்தினி உருவாக்கி, எழுதி இயக்கி அமேசான் பிரைம் வீடியோவில் ஒளிபரப்பப்பட 2024 தமிழ் மொழி திகில் குற்ற நாடக தொலைக்காட்சித் தொடராகும். இதில் நவீன் சந்திரா, சுனைனா , கண்ணா ரவி, இளங்கோ குமரவேல், மீஷா கோஷல், செம்மலர் அன்னம், கஜராஜ் மற்றும் பலர் நடித்துள்ளனர்.
# இன்ஸ்பெக்டர் ரிஷி

## கதை

ரிஷி என்ற காவல் அதிகாரி, தனது பணியின்போது ஏபட்ட துப்பாக்கிச் சூட்டில் தனது இடது கண்பார்வையை இழக்கிறார். தேன்காடு எனப்படும் ஒரு காட்டில் நடக்கும் தொடர் கொலைகளை துப்புதுலக்க அங்கு மாற்றப்படுகிறார். அக்காட்டில் வனரட்சி அனைவரையும் கொல்வதாக கூறப்படும் கட்டுக்கதைகளின் பின்னணியில் யார் உள்ளனர் என்பதை கண்டுபிடிக்கிறார்.
# இன்ஸ்பெக்டர் ரிஷி

## வெளியீடு

*இன்ஸ்பெக்டர் ரிஷி* தொடர் 29 மார்ச் 2024 அன்று அமேசான் பிரைம் வீடியோவில் இந்தி, தெலுங்கு, மலையாளம் மற்றும் கன்னட மொழிகளில் மொழிமாற்றம் செய்யப்பட்ட பதிப்புகளுடன் வெளியிடப்பட்டது.
# இன்ஸ்பெக்டர் ரிஷி

## வரவேற்பு

தொடர் வெளியாகி கலவையான விமர்சனத்தைப் பெற்றது.
# ஆர்சனிக்கு மோனோபாசுபைடு

**ஆர்சனிக்கு மோனோபாசுபைடு** (*Arsenic monophosphide*) என்பது AsP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆர்சனிக்கு பாசுபைடு என்ற பெயராலும் இச்சேர்மம் அழைக்கப்படுகிறது. ஆர்சனிக்கும் பாசுபரசும் சேர்ந்து இந்த இருமச் சேர்மம் உருவாகிறது. இரும பாசுபைடு என்றும் நெடுங்குழு 15 தனிமங்களிடை சேர்மம் அல்லது நைட்ரசன் குழுவிடை சேர்மம் என்றும் இது வகைப்படுத்தப்படுகிறது. ஆர்சனிக்கு மோனோபாசுபைடு சேர்மத்தில் ஆர்சனிக்கு மற்றும் பாசுபரசு தனிமங்களுக்கிடையில் உள்ள விகிதங்கள் நிலையானவை அல்ல. இவை மேலும் மாறுபடலாம். அமையும் விகிதத்தைப் பொறுத்து ஆற்றல் இடைவெளி மாறுகிறது.
# ஆர்சனிக்கு மோனோபாசுபைடு

## தயாரிப்பு

ஆர்சனிக் மோனோபாசுபைடு, ஆர்சனிக் மற்றும் பாசுபரசு ஆகிய நிக்டோசன்கள் எனப்படும் இரண்டு நைட்ரசன் குழு தனிமங்களின் வினையின் மூலம் உருவாகிறது. முத்திரை செய்யப்பட்ட சிலிக்கா கலன்களில் ஈயம் உருகலில் இவ்வினை நிகழ்கிறது. ஐதரசன் பெராக்சைடு மற்றும் உறைநிலை அசிட்டிக் அமிலம் ஆகியவற்றின் கலவையைப் பயன்படுத்தி பின்னர் ஈயம் அகற்றப்படுகிறது.
# ஆர்சனிக்கு மோனோபாசுபைடு

## கட்டமைப்பு

ஆர்சனிக்கு பாசுபைடின் கட்டமைப்பு இரு பரிமாண மோனோ அடுக்குகளால் ஆனதாகும். இவை பாசுபரசு மற்றும் ஆர்சனிக்கு ஆகியவற்றின் சமநிலை கலவையால் ஆக்கப்படுகிறது.
# ஆர்சனிக்கு மோனோபாசுபைடு

## பயன்கள்

மருந்துகள், பாதுகாப்பு பொருட்கள், இரசாயனங்கள், வெள்ளையணுப் புற்றுநோய் சிகிச்சை, தடிப்புத் தோல் அழற்சி, நாள்பட்ட மூச்சுக்குழாய் ஆத்துமா மற்றும் நுண்ணுயிர் எதிர்ப்பிகளில் ஆர்சனிக்கு மோனோபாசுபைடு பயன்படுத்தப்படுகிறது.
# தேனி - கர்னல் ஜான் பென்னிகுயிக் பேருந்து நிலையம்

**கர்னல் ஜான் பென்னிகுயிக் பேருந்து நிலையம்** என்பது தேனி மாவட்டத் தலைநகரான தேனியில், தேனி - அல்லிநகரம் நகராட்சியால் கட்டப்பட்டுப் பராமரிக்கப்பட்டு வரும் புதிய பேருந்து நிலையமாகும். இப்பேருந்து நிலையத்தைத் தமிழக முதல்வர் ஜெ. ஜெயலலிதா 2-1-2014 அன்று காணொலிக் காட்சி வழியாகத் திறந்து வைத்தார்.  
இந்தப் பேருந்து நிலையத்தில், ஒரே நேரத்தில் 59 பேருந்துகள் நிறுத்துவதற்கான இடவசதிகளுடன் உணவகங்கள், கடைகள், பயணிகள் காத்திருக்கும் அறை, பொருட்கள் வைப்பறை, நவீனக் கழிப்பிடம், முன்பதிவு மையங்கள், வரவேற்பு விசாரணை மையம், காவல் கட்டுப்பாட்டு அறை, ஓட்டுநர் ஓய்வு அறை, தகவல் தொடர்பு அலுவலர் அறை, தாய்மார்கள் பாலூட்டும் அறை உள்ளிட்ட வசதிகள் ஏற்படுத்தப்பட்டுள்ளன.  
இந்தப் பேருந்து நிலையத்திலிருந்து, தமிழ்நாட்டின் பல ஊர்களுக்கும், அருகிலுள்ள கேரள மாநிலத்திற்கும் அரசு மற்றும் தனியார் நிறுவனப் பேருந்துகள் இயக்கப்படுகின்றன. இப்பேருந்து நிலையத்திலோ அல்லது அருகிலோ சென்னை, பெங்களூர் போன்ற நகரங்களுக்கு இயக்கப்படும் தனியார் நிறுவனங்களின் ஆம்னிப் பேருந்துகள் நிறுத்துவதற்கான வசதிகள் செய்யப்படவில்லை.
# இருருத்தேனியம் பாசுபைடு

**இருருத்தேனியம் பாசுபைடு** (*Diruthenium phosphide*) என்பது Ru<sub>2</sub>P என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உருத்தேனியமும் பாசுபரசும் சேர்ந்து இந்த இருமச் சேர்மம் உருவாகிறது.
# இருருத்தேனியம் பாசுபைடு

## தயாரிப்பு

இரு தனிமங்களையும் வெற்றிடத்தில் 1000 ° செல்சியசு வெப்பநிலைக்கு மேல் சூடாக்குவதன் மூலம் இருருத்தேனியம் பாசுபைடைத் தயாரிக்கலாம்:  
:8Ru + P<sub>4</sub> -> 4Ru<sub>2</sub>P
# இருருத்தேனியம் பாசுபைடு

## பண்புகள்

இருருத்தேனியம் பாசுபைடு சாய்சதுரப் படிக அமைப்பில் ஈய இருகுளோரைடு கட்டமைப்பு வகை படிகங்களை உருவாக்குகிறது.
# இருருத்தேனியம் பாசுபைடு

## பயன்

இருருத்தேனியம் பாசுபைடு ஒரு வினையூக்கியாகப் பயன்படுத்தப்படுகிறது.
# காமராசர் பேருந்து நிலையம், தேனி

**காமராசர் பேருந்து நிலையம்** என்பது தேனி மாவட்டத் தலைநகரான தேனியில், தேனி - அல்லிநகரம் நகராட்சியால் கட்டப்பட்டுப் பராமரிக்கப்பட்டு வந்த பழைய பேருந்து நிலையமாகும். தேனி நகரில் 2014 ஆம் ஆண்டில் தேனி - கர்னல் ஜான் பென்னிகுயிக் பேருந்து நிலையம் என்ற புதிய பேருந்து நிலையம் அமைக்கப்பட்டுத் திறக்கப்பட்ட பின்பு, அனைத்து ஊர்களுக்குமான பேருந்துகள், புதிய பேருந்து நிலையத்திலிருந்து இயக்கப்பட்டதுடன், பழைய பேருந்து நிலையமான காமராசர் பேருந்து நிலையம் செயல்படாமல் முடக்கி வைக்கப்பட்டது.  
அதன் பிறகு, தேனியிலிருந்து போடி மற்றும் கம்பம் வழியாகச் செல்லும் பேருந்துகள் பழைய பேருந்து நிலையப் பகுதிக்கு வந்து செல்ல வேண்டியிருந்ததால், பழைய பேருந்து நிலையமான காமராசர் பேருந்து நிலையம், பேருந்து முனையமாக மாற்றம் செய்யப்பட்டது.
# ரமணன்

கேணல் **ரமணன்** என்ற இயக்கப் பெயரால் அறியப்படும் **கந்தையா உலகநாதன்** (*Kandiah Ulaganathan*) என்பவர் விடுதலைப் புலிகளின், மூத்த தளபதியாகவும், விடுதலைப் புலிகளின் இராணுவப் பிரிவில் இரண்டாம் கட்டத் தளபதியாகவும், கிழக்குப் பிராந்தியத்தில் முதன்மை புலனாய்வு செயற்பாட்டாளராகவும் இருந்தவர். இவர் இலங்கையின் மட்டக்களப்பு மாவட்டம், பலுக்காமத்தைச் சேர்ந்தவராவார்.
# ரமணன்

## துவக்ககால வாழ்க்கை

உல்கநாதன் 1966 ஆம் ஆண்டு பலுகாமத்தில் ஒரு வேளாண் குடும்பத்தில் பிறந்தார். கண்டுமணி மகா வித்தியாலயத்தில் படித்தார். 1986ஆம் ஆண்டு இவரது சகோதரர் விடுதலைப் புலிகள் இயக்கத்தில் இணைவதற்கு ஒரு ஆண்டுக்கு முன்னர் இவர் இயக்கத்தில் இணைந்தார். இவரது சகோதரர் 1987 இல் இந்திய அமைதிப்படையுடனான ஒரு மோதலில் இறந்தார்.
# ரமணன்

## இறப்பு

கேணல் ரமணன் 2006 மே 21 அன்று வவுணதீவு முன்னோக்கி பாதுகாப்புப் பாதையில் குறி சுடும் வீரரால் கொல்லப்பட்டார். குறி சுடும் வீரர் இலங்கை இராணுவத்துடன் தொடர்புடைவர் என்று கூறப்பட்டது. இராணுவப் படைகள் கூறும்போது தமிழ் மக்கள் விடுதலைப் புலிகள் உறுப்பினர்கள் பதுங்கியிருந்து தாக்கியதாக கூறியது. மோட்டார் சைக்கிளில் சென்ற இவரை வழிமறித்ததாகக் கூறப்படுகிறது. அவர்கள் ஒரு கண்ணிவெடியை வெடிக்கவைக்க முயன்றனர், அது தோல்வியுற்றது, ஆனால் துப்பாக்கிச் சூட்டினால் இவரைக் கொன்றனர்.
# பிரசியோடைமியம் பெண்டாபாசுபைடு

**பிரசியோடைமியம் பெண்டாபாசுபைடு** (*Praseodymium pentaphosphide*) என்பது PrP<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் பாசுபரசும் சேர்ந்து இந்த இருமச் சேர்மம் உருவாகிறது.
# பிரசியோடைமியம் பெண்டாபாசுபைடு

## தயாரிப்பு

விகிதாச்சார அளவில் பிரசியோடைமியத்தையும் பாசுபரசையும் சேர்த்து 700 பாகை செல்சியசு வெப்பநிலையில் வினைபுரியச் செய்து பிரசியோடைமியம் பெண்டாபாசுபைடு தயாரிக்கப்படுகிறது.
:Pr + 5P → PrP<sub>5</sub>
# பிரசியோடைமியம் பெண்டாபாசுபைடு

## பண்புகள்

பிரசியோடைமியம் பெண்டாபாசுபைடு ஒற்றைச்சரிவச்சுப் படிக அமைப்பில் படிகமாக்குகிறது. P21/m என்ற இடக்குழுவில் a = 0.4938 நானோமீட்டர், b = 0.9595 நானோமீட்டர், c = 0.5482 நானோமீட்டர், β = 103.64°, Z = 2 என்ற செல் அளவுருக்களுடன் நியோடிமியம் பெண்டாபாசுபைடின் அதே கட்டமைப்பை ஏற்றுக்கொள்கிறது.  
இச்சேர்மம் 697 பாகை செல்சியசு வெப்பநிலையில் பெரிடெக்டிக்கு வினை எனப்படும் நீர்மதிண்மநிலை வினைபொருள்கள் வினைபுரிந்து ஒரு திண்மநிலை விளைபொருளாக உருவாகிறது.
# சமாரியம் பெண்டாபாசுபைடு

**சமாரியம் பெண்டாபாசுபைடு** (*Samarium pentaphosphide*) என்பது SmP<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் பாசுபரசும் சேர்ந்து இந்த இருமச் சேர்மம் உருவாகிறது.
# சமாரியம் பெண்டாபாசுபைடு

## தயாரிப்பு

விகிதாச்சார அளவில் சமாரியத்தையும் பாசுபரசையும் சேர்த்து 700 பாகை செல்சியசு வெப்பநிலையில் வினைபுரியச் செய்து சமாரியம் பெண்டாபாசுபைடு தயாரிக்கப்படுகிறது.
:Sm + 5P → SmP<sub>5</sub>
# சமாரியம் பெண்டாபாசுபைடு

## பண்புகள்

சமாரியம் பெண்டாபாசுபைடு ஒற்றைச்சரிவச்சுப் படிக அமைப்பில் படிகமாக்குகிறது. *P*12<sub>1</sub>/*m*1 அல்லது *P*2<sub>1</sub> என்ற இடக்குழுவின் படிகக் கட்டமைப்பை ஏற்றுக்கொள்கிறது. 700 பாகை செல்சியசு வெப்பநிலையில் சமாரியம் பெண்டாபாசுபைடு சிதைவடைகிறது.
# வெள்ளீயம் முப்பாசுபைடு

**வெள்ளீயம் முப்பாசுபைடு** (*Tin triphosphide*) என்பது SnP<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளீயமும் பாசுபரசும் சேர்ந்து இந்த இருமச் சேர்மம் உருவாகிறது.
# வெள்ளீயம் முப்பாசுபைடு

## தயாரிப்பு

விகிதாச்சார அளவில் வெள்ளீயத்தையும் பாசுபரசையும் சேர்த்து 580 பாகை செல்சியசு வெப்பநிலையில் வினைபுரியச் செய்து வெள்ளீயம் முப்பாசுபைடு தயாரிக்கப்படுகிறது.
# வெள்ளீயம் முப்பாசுபைடு

## பண்புகள்

வெள்ளீயம் முப்பாசுபைடு முக்கோணப் படிக அமைப்பில் படிகமாக்குகிறது. *R3m* என்ற இடக்குழுவில் a = 7.378Å மற்றும் c = 10.512Å என்ற அலகு செல் பரிமாணங்கள் கொண்ட ஆறு வாய்பாட்டு அலகுகள் கொண்ட படிகக் கட்டமைப்பை ஏற்றுக்கொள்கிறது.  
H<sub>2</sub>O மற்றும் HCl ஆகிய கரைப்பான்களில் வெள்ளீயம் முப்பாசுபைடு கரையாது. ஆனால் HNO<sub>3</sub> அமிலத்தில் கரையும்.
# வெள்ளீயம் முப்பாசுபைடு

## பயன்கள்

SnP<sub>3</sub> உயர் செயல்திறன் ஆற்றல் சேமிப்பு சாதனங்களில் பயன்படுத்தப்படுகிறது.
# ஜகதீஷ் (நடிகர்)

**பி. வி. ஜகதீஷ் குமார்** (*P. V. Jagadish Kumar*) (பிறப்பு ஜூன் 12,1955), ஜகதீஷ் என்ற பெயரில் நன்கு அறியப்பட்ட இவர் ஓர் இந்திய நடிகரும், திரைக்கதை ஆசிரியரும் மற்றும் தொலைக்காட்சி தொகுப்பாளரும் ஆவார். 400க்கும் மேற்பட்ட மலையாளப் படங்களிலும், இரண்டு இந்திப் படங்களிலும் நடித்துள்ளார். |நகைச்சுவை மற்றும் குணச்சித்திர வேடங்களுக்காக இவர் மிகவும் பிரபலமானவர். 1990களில் 50க்கும் மேற்பட்ட படங்களில் முன்னணி நடிகராக ஜகதீஷ் நடித்தார். 1990களில் மலையாளத் திரைப்படத்துறைவின் முன்னணி நட்சத்திரங்களில் ஒருவராக இருந்தார்.
# ஜகதீஷ் (நடிகர்)

## ஆரம்ப வாழ்க்கை

ஜகதீஷ் வணிகத்தில் முதுகலை பட்டதாரியாவார். ஒரு வங்கி அதிகாரி பணியில் தொடங்கி அரசு உதவி பெறும் கல்லூரி விரிவுரையாளராகவும், நடிகராகவும் மாறினார்.
# ஜகதீஷ் (நடிகர்)

## திரை வாழ்க்கை

ஜகதீஷ் மைடியர் குட்டிச்சாத்தான் (1984) என்ற இந்தியாவின் முதல் 3டி திரைப்படத்தின் மூலம் அறிமுகமானார். சித்திக்-லால் இயக்கிய *இன் ஹரிஹர் நகர்* (1990) படத்தில் அப்புக்குட்டனாக நடித்ததன் மூலம் இவருக்கு ஒரு வெற்றி கிடைத்தது. *காட்பாதர்* (1991), *மிமிக்ஸ் பரேட்* (1991) ,*வெல்கம் டு கொடைக்கானல்* (1992), *திருட்டல்வாடி* (1992), *பிரியபெட்டா குக்கு* (1992), *பாண்டு பாண்டோரு ராஜகுமாரி* (1992), *குனுக்கிட்டா கோழி* (1992), *காசர்கோடு காதர்பாய்* (1992), *கள்ளன் கப்பலில் தானே* (1992), *கிரிஹபிரவேசம்* (1992), *ஸ்திரீதானம்* (1993), *சாத்தே பிரதானா பய்யன்ஸ்* (1993), *இஞ்சக்கடன் மத்தாய் & சன்ஸ்* (1993), *சிம்ஹவலன் மேனன்* (1995), ;;மிமிக்ஸி சூப்பர்* (1996), *ஹிட்லர்* (1996), *ஜூனியர் மந்தாபன்* (1997) போன்ற படங்களில் இவருக்கு குறிப்பிடத்தக்க பாத்திரங்கள் அமைந்தன. *அதிபன்'' (1989) உட்பட ஒரு சில படங்களுக்கு திரைக்கதைகளையும் எழுதியுள்ளார் .
# ஜகதீஷ் (நடிகர்)

## அரசியல்

2016 ஆம் ஆண்டில், இந்திய தேசிய காங்கிரசு சார்பில் கீழ் பத்தனாபுரம் சட்டமன்றத் தொகுதியில் தனது சக நடிகரும் முன்னாள் மாநில அமைச்சருமான கீ. பா. கணேஷ் குமாரை எதிர்த்துப் போட்டியிடுவதற்காக ஜெகதீஷ் அரசியலில் நுழைந்தார். ஆனால் அத்தேர்தலில் தோல்வியடைந்தார்.
# ஜகதீஷ் (நடிகர்)

## சொந்த வாழ்க்கை

ஜெகதீஷ் திருவனந்தபுரம் மருத்துவக் கல்லூரியில் தடயவியல் பேராசிரியரான பி. ரேமாவை மணந்தார். இவரது மனைவி ஏப்ரல் 1, 2022 அன்று இறந்தார். தம்பதியருக்கு இரண்டு மகள்கள் உள்ளனர். அவர்கள் இருவரும் மருத்துவர்கள்.
# இரட்டிப்பாக முக்கோண எண்

கணிதத்தில் **இரட்டிப்பாக முக்கோண எண்கள்** (*doubly triangular numbers*) என்பவை முக்கோண எண்களின் தொடர்வரிசையில் காணப்படும் சிறப்பு எண்களாகும். அவ்வரிசையில் இவை அமைந்துள்ள இடத்தைச் சுட்டும் சுட்டெண்களும் முக்கோண எண்களாகவே இருக்கும் என்பதே இவ்வெண்களின் சிறப்புப் பண்பாகும். அதாவது, <math>T_n=n(n+1)/2</math> ஆனது <math>n</math> ஆவது முக்கோண எண் எனில் <math>T_{T_n}</math> என அமையும் எண்கள், இரட்டிப்பாக முக்கோண எண்களாகும்.